हरदा। सहेली के घर से रंगोली बनाकर लौट रही पांचवीं की छात्रा को बाजार घुमाने के बहाने सूनसान इलाके में ले जाकर एक आरोपी ने ज्यादती की। उसके बाद आरोपी ने उसे 10 रुपए दिए और घर के पास छोड़ दिया। पीड़ित छात्रा ने परिजन को आपबीती बताई। इसके बाद उन्होंने थाने में शिकायत की। पुलिस ने ज्यादती व पास्को एक्ट सहित अन्य धाराओं में प्रकरण दर्ज किया है। देर रात पुलिस टीम ने आरोपी कैलाश नामक युवक को हिरासत में लिया है। हालांकि, पुलिस ने गिरफ्तारी की पुष्टि नहीं की है।